কিয়ার্স্টন ডান্‌স্ট

কিয়ার্স্টন ক্যারোলিন ডান্‌স্ট (ইংরেজি: Kirsten Caroline Dunst; /ˈkɪərstən/; জন্ম: ৩০ এপ্রিল ১৯৮২) একজন মার্কিন অভিনেত্রী, মডেল ও সঙ্গীতশিল্পী। তিনি শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার জয় এবং একটি একাডেমি পুরস্কার, একটি প্রাইমটাইম এমি পুরস্কার ও চারটি গোল্ডেন গ্লোব পুরস্কারের মনোনয়ন সহ একাধিক পুরস্কার ও সম্মাননা অর্জন করেছেন। উডি অ্যালেনের অমনিবাস চলচ্চিত্র নিউ ইয়র্ক স্টোরিজ (১৯৮৯)-এর স্বল্পদৈর্ঘ্য চলচ্চিত্র ওডিপাস রেকস দিয়ে তার অভিনয় জীবন শুরু হয়। মাত্র বারো বছর বয়সে তিনি ইন্টারভিউ উইথ দ্য ভ্যাম্পায়ার চলচ্চিত্রে শিশু ভ্যাম্পায়ার ক্লাউডিয়া চরিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। এছাড়া তিনি লিটল উইমেন (১৯৯৪) ও কল্পনাধর্মী জুমানজি ও স্মল সোলজার্স (১৯৯৮) চলচ্চিত্রে অভিনয় করেন। ডান্‌স্ট ১৯৯০-এর দশকের শেষভাগে কয়েকটি কিশোর চলচ্চিত্রে প্রধান চরিত্রে অভিনয় করেন, তন্মধ্যে রয়েছে রাজনৈতিক ব্যঙ্গধর্মী ডিক (১৯৯৯), সোফিয়া কোপলা পরিচালিত নাট্যধর্মী দ্য ভার্জিন সুইসাইডস (১৯৯৯)। ২০০০ সালে তিনি চিয়ারলিডিং চলচ্চিত্র ব্রিং ইট অন চলচ্চিত্রে প্রধান চরিত্রে অভিনয় করেন, যেটি কাল্ট ক্লাসিক তকমা লাভ করে। তিনি স্যাম রেইমির স্পাইডার-ম্যান (২০০২) এবং এর অনুবর্তী পর্ব স্পাইডার-ম্যান ২ (২০০৪) ও স্পাইডার-ম্যান ৩ (২০০৭) চলচ্চিত্রসমূহে স্পাইডার-ম্যানের ভালোবাসার পাত্রী মেরি জেন ওয়াটসন-এর ভূমিকায় অভিনয় করে আরও পরিচিতি অর্জন করেন। এরপর ইটার্নাল সানশাইন অব দ্য স্পটলেস মাইন্ড (২০০৪)-এর পার্শ্ব চরিত্রে এবং ক্যামেরন ক্রোর বিয়োগান্তক-রম্য চলচ্চিত্র এলিজাবেথটাউন (২০০৫) ও সোফিয়া কোপলার মারি অঁতোয়ানেত (২০০৬) চলচ্চিত্রে নাম ভূমিকায় অভিনয় করে কর্মজীবনে আরও উন্নতি করেন। ২০১১ সালে ডান্‌স্ট লার্স ফন ট্রায়ারের বিজ্ঞান কল্পকাহিনী নাট্যধর্মী মেলানকোলিয়া চলচ্চিত্রে হতাশাগ্রস্ত নব্যবিবাহিত চরিত্রে অভিনয় করে শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার অর্জন করেন। ২০১৫ সালে তিনি এফএক্সের ধারাবাহিক ফারগো-তে পেগি ব্লুমকোয়েস্ট চরিত্রে অভিনয় করে একটি প্রাইমটাইম এমি পুরস্কারের মনোনয়ন লাভ করেন। তিনি এরপর হিডেন ফিগারস (২০১৬) চলচ্চিত্রে পার্শ্ব চরিত্রে এবং দ্য বিগাইল্ড (২০১৭) চলচ্চিত্রে প্রধান চরিত্রে অভিনয় করেন। তিনি ব্ল্যাক কমেডি ধারাবাহিক অন বিকামিং আ গুড ইন সেন্ট্রাল ফ্লোরিডা (২০১৯)-এ অভিনয় করে তার তৃতীয় গোল্ডেন গ্লোব পুরস্কারের মনোনয়ন লাভ করেন। তিনি মনস্তাত্ত্বিক নাট্যধর্মী দ্য পাওয়ার অব দ্য ডগ (২০২১) চলচ্চিত্রে অভিনয় করে তার প্রথম একাডেমি পুরস্কার ও চতুর্থ গোল্ডেন গ্লোব পুরস্কারের মনোনয়ন লাভ করেন। ডান্‌স্ট ১৯৮২ সালের ৩০শে এপ্রিল নিউ জার্সির পয়েন্ট প্লিজেন্টে জন্মগ্রহণ করেন। তার পিতা ক্লাউস হেরমান ডান্‌স্ট সিমেন্সে চিকিৎসা সেবে নির্বাহী ছিলেন এবং মাতা ইনেৎস রুপ্রেচট লুফথানসার ফ্লাইট অ্যাটেন্ড্যান্ট ছিলেন। তার মা একজন চিত্রশিল্পী ও চিত্রশালার মালিক ছিলেন। তার ছোট ভাইয়ের নাম ক্রিস্টিয়ান। ডান্‌স্টের পিতা একজন জার্মান। তার পৈতৃক নিবাস হামবুর্গ। তার মা নিউ জার্সিতে জন্মগ্রহণকারী জার্মান মার্কিন ও সুয়েডীয় বংশোদ্ভূত। "Former child star Kirsten Dunst praises mother Inez Rupprecht for giving her a 'normal' upbringing"। ডেইলি মেইল (ইংরেজি ভাষায়)। ১৯ আগস্ট ২০১৫। সংগ্রহের তারিখ ৩০ এপ্রিল ২০১৮।  ""Elizabethtown" Interview: Kirsten Dunst"। হলিউড.কম (ইংরেজি ভাষায়)। ডিসেম্বর ৩১, ২০১৪ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০১৮।  "America's sweetheart Kirsten Dunst bares her teeth"। দ্য হেরাল্ড (ইংরেজি ভাষায়)। গ্লাসগো। ১৯ সেপ্টেম্বর ২০১১। মার্চ ৫, ২০১৫ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০১৮।  মক, জ্যানেট। "Kirsten Dunst Biography"। People (ইংরেজি ভাষায়)। জুলাই ২৩, ২০০৮ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০১৮।  উদ্ধৃতি ত্রুটি: <ref> ট্যাগ বৈধ নয়; Hello-Bio নামের সূত্রটির জন্য কোন লেখা প্রদান করা হয়নি লেইথ, উইলিয়াম (সেপ্টেম্বর ৩, ২০০১)। "Drop-dead successful"। দ্য ডেইলি টেলিগ্রাফ (ইংরেজি ভাষায়)। লন্ডন, যুক্তরাজ্য। আগস্ট ২৬, ২০১৩ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০১৮।  "From Dalbo to Hollywood"। আর্কাইভ.ইসিএমপাবলিশার্স (ইংরেজি ভাষায়)। জুন ১৪, ২০০৭। ২৬ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০১৮।  অলমুভিতে Kirsten Dunst "Stars line up for Beastie Boys movie"। The Sydney Morning Herald। ডিসেম্বর ১৬, ২০১০। ডিসেম্বর ১৮, ২০১০ তারিখে মূল থেকে আর্কাইভ করা। সংগ্রহের তারিখ জানুয়ারি ১৩, ২০১১।  উইকিপিডিয়ার সহপ্রকল্পেকিয়ার্স্টন ডান্‌স্ট কমন্স হতে মিডিয়া উইকিউক্তি হতে উক্তিসমূহ উইকিউপাত্ত হতে উপাত্ত ইন্টারনেট মুভি ডেটাবেজে কিয়ার্স্টন ডান্‌স্ট (ইংরেজি) কার্লিতে কিয়ার্স্টন ডান্‌স্ট (ইংরেজি) পিপল ডটকমে কিয়ার্স্টন ডান্‌স্ট